**Resolució de contracte d’explotació a majoral. Comunicació de desvís. Acte de requeriment (article 86 del Decret legislatiu 79/1990)**

**Autora: Olga Cardona Guasch**

Número de protocol ..................

A .................. (*lloc*), el .................. (*data*), davant meu, Sr./Sra. .................. (*nom i cognoms del notari/ària*),

**COMPAREIX**

El Sr./Sra. .................., de .................. (*edat*), .................. (*estat civil*), de professió .................., veí/ïna de .................., amb domicili a .................., titular del DNI/NIF.................., de veïnatge civil eivissenc.

Té, al meu parer, la capacitat legal suficient per a dur a terme aquest acte i em requereix a mi el notari/ària per tal que em personi a la finca anomenada “..................”, de la seva propietat, situada a .................., terme municipal de .................., i, de conformitat amb el costum vigent a Eivissa i Formentera i el que preveu l’article 86.3 de la Compilació del dret civil de les Illes Balears, faci el preavís o desvís al/a la majoral de la finca esmentada, el Sr./Sra. .................., i el/la requereixi per tal que:

1. Desallotgi la finca abans de les 12 hores del dia 24 de juny de l’any que ve, festivitat de sant Joan Baptista.
2. La deixi lliure i expedita.
3. Permeti al/a la majoral entrant realitzar les tasques preparatòries dirigides a desenvolupar la seva condició de majoral, amb l’advertència que s’exercitaran les accions judicials pertinents en el supòsit que no atengui el present requeriment.

(*signatura del notari/ària*)

*Nota: aquest formulari s’ha elaborat gràcies a la col·laboració del Govern de les Illes Balears. L’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*